หลังคลอด มีก้อนวุ้นใสๆ สีน้ำตาลออกมาจากช่องคลอด ค่ะ จะเป็นอันตรายไหมค่ะ
สวัสดีค่ะ หลังคลอดด้วยวิธีธรรมชาติ อาจมีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปในที่สุดในกรณีนี้จึงต้องดูว่าคลอดมานานหรือยัง หากเป็นในช่วง 1-2 อาทิตย์แรก อาจยังเป็นสีของน้ำคาวปลาที่ยังเหลือค้างอยู่ได้ แต่หากเป็นมาเกิน 1 เดือนแล้วยังมีสีออกสีน้ำตาลอยู่หรือมีเลือดปนมีกลิ่นแรงมาก อาจมีภาวะมดลูกติดเชื้อ ปากมดลูกติดเชื้อ หรือช่องคลอดอักเสบได้ อาการอื่นๆที่พบร่วมกันได้เช่นปวดหน่วงท้องน้อยกดแล้วเจ็บ มีไข้ ควรกลับไปพบสูตินรีแพทย์เพื่อตรวจเพิ่มเติม แพทย์อาจตรวจภายในและตรวจหน้าท้อง หรืออัลตราซาวน์หน้าท้องเพื่อหาสาเหตุการดูแลตัวเองเบื้องต้น ไม่สวนล้างช่องคลอด งดการมีเพศสัมพันธ์ ไม่ควรซื้อยาสตรีใดๆมารับประทานเอง